Miglė Klupšaitė

Miglė Klupšaitė (g. 1993 m. rugpjūčio 18 d. Šiauliuose) – sportinių šokių šokėja, daugkartinė Lietuvos Lotynų Amerikos sportinių šokių suaugusiųjų grupės čempionė (2015 m., 2016 m., 2017 m.), Šiaurės Europos šalių vicečempionė (2016 m.), Europos taurės finalininkė (2014 m.) ir tarptautinių pasaulio reitingo varžybų prizininkė bei nugalėtoja. Nuo 2014 m. šoka su Jokūbu Venckumi.
Šokėjų pora Lotynų Amerikos sportinių šokių pasaulio reitinge [] nuo 2015 m. yra pirmajame geriausių pasaulio šokėjų porų 25-tuke tarp maždaug 2600 reitinguotų.

 Biografija 

Miglė Klupšaitė sportinių šokių pasaulyje atsirado 5-erių metų ir nuo tada intensyviai mokosi sportinių šokių subtilybių. Dar besimokydama 11-oje klasėje šokėja nusprendė persikelti iš Šiaulių į Vilnių ir visiškai susitelkti į šią veiklą.
2012 m. Šiaulių Didždvario gimnaziją nuotoliniu būdu su pagyrimu baigusi M. Klupšaitė mokslus toliau tęsė Klaipėdos universiteto menų fakulteto sportinių šokių katedroje, kur gilinosi į šokio krypties, sportinių šokių programos studijas, o 2016 m. įgijo šokio bakalauro kvalifikacinį laipsnį.

Nuo 2010 m. M. Klupšaitė yra Lietuvos sportinių šokių rinktinės narė, ne kartą turėjusi privilegiją atstovauti Lietuvai Europos ir pasaulio sportinių šokių čempionatuose bei 2017 m. Pasaulio žaidynėse.
2009–2014 m. M. Klupšaitė šoko su Luku Petkevičiumi. Nuo 2014 m. sportininkė šoka su Jokūbu Venckumi.

 Svarbiausi rezultatai 
 Metai  Varžybos  Vieta 2009  Lietuvos Lotynų Amerikos sportinių šokių pirmenybės, jaunimo grupė  2 2009  Lietuvos standartinių sportinių šokių pirmenybės, jaunimo grupė  2 2010  Lietuvos Lotynų Amerikos sportinių šokių čempionatas, jaunimo grupė  3 2013  Lietuvos Lotynų Amerikos suaugusių sportinių šokių čempionatas  2 2014  Lietuvos Lotynų Amerikos suaugusių sportinių šokių čempionatas  2 2014  Europos taurės čempionatas  4 2014  Šiaurės Europos šalių čempionatas  5 2015  Lietuvos Lotynų Amerikos suaugusių sportinių šokių čempionatas  1 2016  Lietuvos Lotynų Amerikos suaugusių sportinių šokių čempionatas  1 2016  Šiaurės Europos šalių čempionatas  2 2017 Lietuvos Lotynų Amerikos suaugusių sportinių šokių čempionatas 1

 Nuorodos 
 Pasaulio sportinių šokių federacija http://www.worlddancesport.org/Couple/Detail/Jokubas_Venckus_and_Migle_Klupsaite-571457#discipline=Adult-Latin
 M. Klupšaitės ir J. Venckaus pasirodymai varžybose  https://www.youtube.com/watch?v=XvKdkS-s9IA&list=PLzdQXwkG1PTYIQWGsaabGWEidkWtWEgAW
 Galerija 

Kategorija:Lietuvos šokėjai Kategorija:Lietuvos sportinių šokių šokėjai